cyanic-selkie/wikianc huggingface dataset:
ইসলাম ও যুক্তির নিরিখে জন্ম নিয়ন্ত্রণ
বিষয়বস্তু
গ্রন্থটির আলোচ্য বিষয় সমূহের মধ্যে রয়েছে: জন্ম নিয়ন্ত্রণের ইসলামি বিধান, স্থায়ী জন্মনিয়ন্ত্রণ পদ্ধতি, সাময়িক জন্মবিরতীকরণ পদ্ধতি, যে সকল অবস্থায় জন্মনিয়ন্ত্রণ জায়েজ, বিবেকের বিচারে জন্ম নিয়ন্ত্রণ, জন্মনিয়ন্ত্রণের দৈহিক ক্ষতি, দাম্পত্য সম্পর্কের উপর জন্মনিয়ন্ত্রণের বিরূপ প্রভাব, জন্মনিয়ন্ত্রণের দরুণ চারিত্রিক বিপর্যয়, জাতীয় ও সামগ্রীক ভাবে এর ক্ষতিকারক প্রভাব, জনসংখ্যা বৃদ্ধি ও ম্যালথাসের চিন্তাধারা, কুদরতিভাবে বৃদ্ধি, নাগরিকত্ব প্রদান, পাকিস্তানের জনসংখ্যা, অভিজ্ঞতা কি বলে?, যে শ্রেণীর মানুষ তুলনার বাইরে, ব্যাপক ভাবে তালাকের প্রচলন, জন্মহার হ্রাস পাওয়া, অবাদ যৌনাচার ও ব্যাপক যৌনরোগ, জন্মনিয়ন্ত্রণের প্রবক্তাদের দলীলাদি, একটা ভুলের অবসান, জন্মনিয়ন্ত্রণের পক্ষের যুক্তি ও তার অপনোদন, আরেকটি যুক্তি, দারুণ বিকল্প ব্যবস্থা, জীবন যাপনের বর্তমান ধারা সংশোধন করতে হবে, ইসলামের জীবন যাপন নীতি উৎপাদন বৃদ্ধি করা, উৎপাদিত ফসলের যথাযথ সংরক্ষণ, সম্পদের সুষ্ঠুবন্টন, জনসংখ্যা ও আয়তনের মধ্যে সামঞ্জস্যতা, সংযোজন, গর্ভপাত ও ইসলামের ফায়সালা, গর্ভপাত কি?, ই.সি.পি. তথা ইমারজেন্সি কর্নটাসেফইট পিল, এম.আর. তথা ভ্রুণ হত্যা করা, গর্ভপাত: প্রাণ সঞ্চারের পূর্বে, গর্ভপাত: প্রাণসঞ্চারের পরে, স্পেনের মাদ্রিদে গর্ভপাতের বিরুদ্ধে বিশাল সমাবেশ, কুরিয়ানদের কাণ্ড।
আটলাস মথ
আটলাস মথ (ইংরেজি: Atlas Moth)( বৈজ্ঞানিক নাম Attacus Atlas ) এশিয়ার একটি বড় বন্য মথ। ডানা ছাড়া এটির পুরো শরীর মৌমাছির মত গড়ন। মাথার দিকটা অনেকটা সাপের মত বলে এটিকে হংকংয়ে সর্প প্রজাপতি বলে। মূল ইংরেজি নামটি এসেছে গ্রীক পৌরাণিক দৈত্যের নাম থেকে। বিজ্ঞানী ক্যারোলাস লিনিয়াস ১৭৫৮ সালে তার সিস্টেম অব ন্যাচার বইয়ের দশম খণ্ডে লিপিবদ্ধ করেন।
বর্ণনা
আটলাস মথ হলো বৃহত্তম লেপিডোপ্টেরানদের মধ্যে একটি, যার ডানা চওড়ায় ২৪ সেন্টিমিটার (৯.৪ ইঞ্চি) পর্যন্ত হয়। এর একটি ডানার পৃষ্ঠের ক্ষেত্রফল প্রায় ১৬০ বর্গসেন্টিমিটার (≈২৫ বর্গইঞ্চি)। হারকিউলিস মথের পরে এটিই বড় মথ প্রজাতি‌। এগুলো ধূসর, রক্তবর্ণ, গোলাপি, কালো এবং বাদামি রঙের হয়ে থাকে। এদের ডানার আকৃতি এবং রঙের বিন্যাস অনেকটা পৃথিবীর মানচিত্রের(আটলাস মানচিত্র-১৬০০-১৭৭০ সময়ের) মত দেখায়।এ মথের পুরুষ অপেক্ষা নারী স্ত্রী মৌমাছি আকারে বড় হয়।
আবাসভূমি
এটি ট্রপিক্যাল বনাঞ্চলের মথের প্রজাতি‌। এদের আবাসস্থল হলো প্রাথমিকভাবে শুষ্ক গ্রীষ্মমন্ডলীয় বন, গৌণ বন, এবং বোর্নিও সহ দক্ষিণ এশিয়া, পূর্ব এশিয়া এবং দক্ষিণ-পূর্ব এশিয়া জুড়ে ঝোপঝাড়গুলোতে এদের দেখা মিলে।
তথ্যসূত্র
Spotlight: the atlas moth". www.nhm.ac.uk. Retrieved 2019-08-21.
Giant Atlas moth found on windowsill in Ramsbottom". BBC News. Retrieved 13 May 2020.
Gosse, Philip Henry (1879). "The great Atlas moth of Asia (Attacus atlas, Linn.)". West, Newman & Company – via Gale Primary Sources.
S. B. Jugale; et al. (2010). "Major Insect Pests of Xylocarpus granatum Koen., a Critically Endangered Mangrove Species of Maharashtra" (PDF). The Bioscan. Special Issue, Vol. 1: 257–268. ISSN 0973-7049.
Moore, Frederic (1880). The Lepidoptera of Ceylon. Vol. II. London: L. Reeve & co. pp. 124–125.
Savela, Markku. "Attacus atlas (Linnaeus, 1758)". Lepidoptera and Some Other Life Forms. Retrieved November 10, 2018.
প্রফুল্লবালা মুখোপাধ্যায়
প্রফুল্লবালা মুখোপাধ্যায় (Prafullabala Mukherjee) (? - ১৯৩৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম নারী বিপ্লবী। ১৯৩০ সনে আইন অমান্য আন্দোলনে অংশগ্রহণ করে কারাবরণ করেন। তার চেষ্টায় হাওড়ায় সত্যাগ্রহী সমিতি গড়ে উঠেছিল। বিপ্লবীদের তিনি আশ্রয় দিয়ে রক্ষা করতেন। তার স্বামীর নাম প্রভাতকুমার মুখোপাধ্যায়।
চীনের মহাদুর্ভিক্ষ
চীনের তিন বছরের মহাদুর্ভিক্ষ (সরলীকৃত চীনা: 三年 大 饥荒; প্রথাগত চীনা: 三年 大 饑荒; ফিনিন: Sānnián dà jīhuāng সান্‌নিয়েন তা চিহুয়াং), চীনা কমিউনিস্ট পার্টির মতে তিন বছরের প্রাকৃতিক দুর্যোগ (সরলীকৃত চীনা:三年 自然 灾害; প্রথাগত চীনা: 三年 自然 災害; ফিনিন: Sānnián zìrán zāihài সান্‌নিয়েন চিরান চাইহাই) তিন বছরের দুর্বিপাক (সরলীকৃত চীনা: 三年 困难 时期; প্রথাগত চীনা: 三年 困難 時期; ফিনিন: Sānnián kùnnán shíqī সান্‌নিয়েন খুন্‌নান শিছি) বা সম্মুখগামী মহালম্ফ দুর্ভিক্ষ হল ১৯৫৯ থেকে ১৯৬১ সালের মধ্যবর্তী সময়ে গণপ্রজাতন্ত্রী চীনে সংঘটিত ব্যাপক দুর্ভিক্ষের সময়। খরা, প্রতিকূল আবহাওয়া এবং চীনা কমিউনিস্ট পার্টির নীতি এই দুর্ভিক্ষের জন্য দায়ী হলেও এর ফলশ্রুতিতেই "সম্মুখগামী মহালম্ফের" জন্ম হয়।
সরকারী পরিসংখ্যানমতে এই সময়ের মধ্যে ১ কোটি ৫০ লক্ষ বাড়তি মৃত্যু ঘটে। তবে এই সময়ে চীনা সরকার দৃঢ়ভাবে "সম্মুখগামী মহালম্ফের" বিরুদ্ধে থাকা বাজার সংস্কারক দ্বারা অধিগৃহীত হয়। অপ্রাতিষ্ঠানিক অনুমানে নানা তারতম্য থাকা সত্ত্বেও পণ্ডিতরা অনুমান করেন যে দুর্ভিক্ষে পীড়িতদের সংখ্যা ২ কোটি থেকে ৪ কোটি ৩০ লক্ষের মধ্যে। ইতিহাসবিদ ফ্রাঙ্ক ডিকোটার, চীনা মহাফেজখানা বা আর্কাইভের বিভিন্ন উপকরণ পরীক্ষা করার বিশেষ অনুমতিপ্রাপ্ত হয়ে অনুমান করেন যে ১৯৫৮ থেকে ১৯৬২ সালের মধ্যে চীনে অন্তত ৪ কোটি ৫০ লক্ষ লোকের অকাল মৃত্যু ঘটেছিল, যার বেশিরভাগই ঘটে অনাহারের ফলস্বরূপ।
চীনা সাংবাদিক ইয়াং চিশেঙের মতে, এই দুর্ভিক্ষে অনাহারের কারণে একদিকে ৩ কোটি ৬০ লক্ষ লোক মারা যায়, অপরদিকে ৪ কোটি জন্মগ্রহণ করতে ব্যর্থ হয়, ফলে "মহাদুর্ভিক্ষের সময় চীনের মোট জনসংখ্যার হ্রাস ঘটে ৭ কোটি ৬০ লক্ষ"। "তিনটি তিক্ত বছর" শব্দটি প্রায়ই চীনা কৃষকদের দ্বারা ব্যবহৃত হয় এই দুর্ভিক্ষের সময়কে বোঝাতে।
দুর্ভিক্ষ
চীনের মহাদুর্ভিক্ষ ছিল প্রতিকূল আবহাওয়া, সামাজিক চাপ, অর্থনৈতিক অব্যবস্থা এবং সরকারী বিধান দ্বারা আরোপিত কৃষির আমূল পরিবর্তনের সংমিশ্রণ দ্বারা সৃষ্ট।
চীনা কমিউনিস্ট পার্টির চেয়ারম্যান মাও সে তুং, চাষের ক্ষেত্রে খামারে ব্যক্তি মালিকানা বন্ধ করে বিরাট পরিবর্তন করেন। এই নীতি মেনে চলতে ব্যর্থ হলে নিপীড়নের শিকার হতে হত। নাগরিকদের ওপর আরোপিত সরকার নিয়ন্ত্রিত এই চাষ ও ব্যবসার পরিপ্রেক্ষিতে সামাজিক চাপ রাষ্ট্রে অস্থিতিশীলতার সৃষ্টি করে।সরকার পরিসংখ্যান অনুযায়ী এই সময়ের আইন এবং সম্মুখগামী মহালম্ফের (১৯৫৮-১৯৬২) দরুন প্রায় ৩ কোটি ৬০ লক্ষ মানুষ এই সময়ের মধ্যে মারা যায়।
১৯৮০ সাল পর্যন্ত চীনা সরকারের অবস্থান এই ব্যাপারে, যা "প্রাকৃতিক দুর্যোগের তিন বছর" নাম দ্বারা প্রতিফলিত, ছিল যে এই দুর্ভিক্ষ মূলত প্রাকৃতিক দুর্যোগের একাধারে আগমন এবং বিভিন্ন পরিকল্পনা ত্রুটির কারণেই শুরু হয়েছিল।কিন্তু চীন বাইরে গবেষকরা যুক্তি দেখান যে, সম্মুখগামী মহালম্ফের ফলে যে ব্যাপক প্রাতিষ্ঠানিক ও নীতি পরিবর্তন হয় তা ছিল দুর্ভিক্ষের মূল কারণ বা প্রাকৃতিক এই দুর্যোগের অবস্থার অবনতির জন্য দায়ী। ১৯৮০ সাল থেকে চীনে এই দুর্যোগের জন্য নীতিগত ভুলকে স্বীকৃতিদান করে বলা হয়েছে যে, দুর্যোগের প্রাকৃতিক কারণ ছিল ৩০% এবং অব্যবস্থাজনিত কারণ ছিল ৭০%।
সম্মুখগামী মহালম্ফের সময় সমবায় চাষ চালু করা হয় এবং ব্যক্তিগত খামার চাষ নিষিদ্ধ করা হয়। লৌহ ও ইস্পাত উৎপাদনকে অর্থনৈতিক অগ্রগতির জন্য একটি গুরুত্বপূর্ণ প্রয়োজন হিসাবে চিহ্নিত করা হয়েছিল।লক্ষ লক্ষ কৃষকদের লৌহ ও ইস্পাত উৎপাদনে যোগদানের জন্য কৃষি কাজ থেকে দূরে যাবার আদেশ করা হয়েছিল।
ইয়াং চিশেং ২০০৮ সালে উৎপাদন লক্ষ্যমাত্রার প্রভাব সংক্ষেপে তুলে ধরেন:"জিনজিয়াং এ মানুষ শস্যগুদামের দরজার সামনে না খেতে পেরে মারা যেত।মারা যাবার সময় তারা চিৎকার করে বলৎ, 'কমিউনিস্ট পার্টির চেয়ারম্যান মাও, বাঁচান।' হনান এবং হপেই-এর শস্যগুদাম তখন যদি খোলা হত, কেউ তাহলে মারা যেত না। চারপাশে এত মানুষ মারা যাচ্ছিল যে কর্মকর্তারা তাদের উদ্ধার করার জন্য কোন তাগাদা অনুভব করতেন না। তাদের একমাত্র লক্ষ্য ছিল শস্য বিতরণ কীভাবে করা যায়।"
যৌথচাষ ছাড়াও কেন্দ্রীয় সরকার সোভিয়েত সিওডোসায়েন্টিস্ট ট্রোফিম লাইসেঙ্কোর ধারণার উপর ভিত্তি করে কৃষিবিদ্যায় একাধিক পরিবর্তন সাধন করে। এইসব ধারণার মাঝে একটি ছিল, বন্ধ আবাদ যার মাধ্যমে চারার ঘনত্ব প্রথমে তিনগুণ এবং তারপর আবার দ্বিগুন করা হত। তত্ব ছিল যে একই প্রজাতির উদ্ভিদ একে অপরের সাথে প্রতিদ্বন্দ্বিতা করবে না। কিন্তু বাস্তবে তারা করে, যার ফলে বৃদ্ধি রোধ হয় এবং ফলন কমে যায়।
আরেকটি নীতি (যা "গভীর চাষ" নামে পরিচিত) ছিল লাইসেঙ্কোর সহকর্মী তেরেন্তি মাৎসেভের যার উপর ভিত্তি করে ১৫-২০ সেন্টিমিটার স্বাভাবিক চাষ গভীরত্ব পরিহার করে তার পরিবর্তে মাটির অত্যন্ত গভীরে (১ থেকে ২ মিটার) চাষ করতে চীন জুড়ে কৃষকদের উৎসাহিত করা হয়। গভীর চাষ তত্ত্বে বিবৃত হয় যে সবচেয়ে উর্বর মাটি পৃথিবীর গভীরে থাকে এবং অসাধারণভাবে গভীরে চাষ সম্ভব হলে অতিরিক্ত শক্তিশালী শিকড় বৃদ্ধি সম্ভব হবে। যাইহোক, এই পদ্ধতিতে বেহুদা পাথর, মাটি, বালি উপরে আনা হয়, উর্বর পৃষ্ঠমৃত্তিকা দাফন করে এবং এর ফলে গুরুতরভাবে চারার বৃদ্ধি রোধ পায়।
একইভাবে মহা চড়ুই প্রচারনায় নাগরিকদের চড়ুই এবং অন্যান্য পাখি ধবংসের জন্য উদ্বুদ্ধ করা হয় শস্যক্ষেত্র রক্ষার জন্য। তাই কীটপতঙ্গখেকো পাখিদের হয় গুলি করে মারা হয় বা তাদের মাটিতে নামা থেকে বিরত করা হয়। এর ফলে পোকাদের (বিশেষত ফসল-খাদক পোকামাকড়) জনসংখ্যা বিস্ফোরণ ঘটে, যার কারণ ছিল তাদের শিকারী সংখ্যা হ্রাস।
চাষ সংগঠনে এই আমূল ক্ষতিকর পরিবর্তনের সাথে যুক্ত হয় খরা ও বন্যা র মতো প্রতিকূল আবহাওয়ার সব নিদর্শন। ১৯৫৯ সালের জুলাই মাসে হলুদ নদীর বন্যা পূর্ব চীন প্লাবিত করে। দুর্যোগ কেন্দ্রের মতে, এ বন্যায় সরাসরি ডুবে এবং ফসল ডুবার জন্য অনাহারে আনুমানিক ২০ লক্ষ মানুষ মারা যায় এবং তা অন্যান্য এলাকাকেও নানাভাবে প্রভাবিত করছিল। ফ্রাঙ্ক ডিকত্তের যুক্তি দেন যে অধিকাংশ বন্যা অস্বাভাবিক আবহাওয়ার কারণে ছিল না, বরং তাড়া ছিল সম্মুখগামী মহালম্ফের দুর্বল পরিকল্পিত এবং দুর্বল সেচ কাজের অংশ।
১৯৬০ সালে উত্তর চীনের কৃষি জমির আনুমানিক ৬০% সব সময়ে কোন না কোন বৃষ্টি পেয়েছিল। ১৯৫৮ থেকে ১৯৬২ সালের এনসাইক্লোপিডিয়া ব্রিটানিকার বছরবইয়ে চীনা সরকার সূত্রের উপর ভিত্তি করে এছাড়াও অস্বাভাবিক আবহাওয়া রিপোর্ট, খরা ও বন্যার কথা লেখা হয়। ১৯৫৯ সালের জুনে পাঁচদিন জুড়ে হংকং বৃষ্টিস্নাত হয় যার পরিমাণ ছিল ৭৬০ মিলিমিটার এবং এর একটি অংশ দক্ষিণ চীনকেও আঘাত করে।
এই কারণগুলির ফলে, চীনে বছরের পর বছর শস্য উৎপাদন কমতে থাকে। যেখানে ১৯৫৯ সালে ফসলের ফলন হ্রাস পায় ১৫% যা ১৯৬২ সালে হ্রাস পেয়ে দাড়ায় ১৯৫৮ সালের ৭০% এ। ১৯৬২ সাল পর্যন্ত কোন পুনরুদ্ধার হয়নি এই অবস্থার,যা ছিল সম্মুখগামী মহালম্ফের শেষ।
সরকারী বণ্টননীতি
গ্রামাঞ্চলের স্থানীয় কর্মকর্তাদের অতিমাত্রায় রিপোর্টে উৎপাদনের মাত্রা বেশি দেখানো হত তাদের অঞ্চলে যাতে তারা নতুন অর্থনৈতিক প্রতিষ্ঠানের প্রতিক্রিয়ায় অর্জন করার জন্য প্রতিযোগিতা করত। ফলে স্থানীয় কৃষকদের সেই কোটা পুরনের জন্য তাদের উদ্বৃত্তের পরিমাণ কমানো লাগত এবং একসময় উদ্বৃত্ত কমতে কমতে নাই এর পর্যায়ে চলে যায়।যখন তারা অবশেষে শহরের ভোজনের জন্য কোটা পূরণ করতে ব্যর্থ হল, তখন চীনা কমিউনিস্ট পার্টির কর্মকর্তারা কৃষকদের অন্যায়ভাবে ব্যাপক স্ফীত উৎপাদন দ্বারা মজুদ, মুনাফাখোরি ও অন্যান্য বিপ্লবী ক্রিয়াকলাপের জন্য অভিযুক্ত করতে থাকল এবং প্রমাণ হিসেবে স্থানীয় নেতাদের বাড়ানো সব দলিলকে পেশ করল।
দুর্ভিক্ষের অবস্থা আরও খারাপের দিকে যেতে থাকলে, এই অভিযোগকে কেন্দ্র করে ব্যাপক নৃশংসতা চালনা করে (বৃহদায়তন শস্য বাজেয়াপ্ত সহ, ক্ষুধায় মারা যায় লক্ষ লক্ষ কৃষক) মাওবাদী দলের কর্মকর্তারা, যারা কৃষি নীতি এবং শস্য উৎপাদনের ব্যাপক ভুল হিসাবের দায়কে অন্যের উপর চাপিয়ে দেওয়ার চেষ্টা করে।সেই সময়ে, দুর্ভিক্ষের সব দায় একচেটিয়াভাবে "মানুষের শত্রু" এবং কৃষকদের মধ্যে "অসংশোধিত কুলাক পদার্থ" এর উপর চাপিয়ে দেওয়া হয় পদার যেখানে কৃষকদের মধ্যে চীনের শহরের মানুষদের তুলনায় তিনগুন হারে অনাহারের অবস্থা দেখা যায়।
ধামাচাপা
ঠিক একইভাবে ১৯৩৩ সালে সোভিয়েতের বিশাল দুর্ভিক্ষে অভ্যন্তরীণ কারণের জন্য এবং সুবর্ণ অবরোধ (হলোডমোর ) এর কারণে ডাক্তারদের মৃত্যুর সার্টিফিকেটে মৃত্যুর কারণ হিসেবে 'অনাহার "তালিকাবদ্ধ থেকে নিষিদ্ধ করা হয়। প্রতারণার এই ধরনের উদাহরণ বিরল ছিল না; দুর্ভিক্ষের একটি বিখ্যাত প্রচারণার ছবিতে দেখানো হয় যে, শানতুং প্রদেশের চীনা শিশুরা গম ক্ষেতের উপরে দাঁড়িয়ে আছে যাতে ফসল এত ঘন যে এটা দৃশ্যত তাদের ওজনকে বহন করতে পারছ। বাস্তবে, তারা একটি বেঞ্চের উপর দাঁড়িয়ে ছিল যা গাছপালার তলদেশে গোপনে রাখা ছিল এবং "ক্ষেত্র" টিও আবার সম্পূর্ণরূপে পৃথকভাবে রোপা ফসল দিয়ে গঠিত।
অমর্ত্য সেন বৈশ্বিক প্রেক্ষাপটে এই দুর্ভিক্ষ সম্পর্কে বলেন গণতন্ত্রের অভাব এর প্রধান দায়ী: " এ ধরনের সারগর্ভ দুর্ভিক্ষ কোন গণতান্ত্রিক দেশে ঘটেছে কিনা সন্দেহ, তা সে যতই গরীব হোক না কেন।" তিনি আরো বলেন যে "এটি কল্পনা করাও কঠিন  যে এইধরনের একটা দেশে যেখানে নিয়মিত নির্বাচন হয় এবং যার একটি স্বাধীন প্রেস রয়েছে সেখানে এমন কোন কিছু ঘটতে পারে। এই খারাপ সময়ে চলাকালীন সংবাদপত্র থেকে সরকার কোন চাপ পায়নি, কারণ তারা নিয়ন্ত্রিত হত সরকার দ্বারা এবং বিরোধী দলও ছিল অনুপস্থিত।" একটি পরস্পরবিরোধী নোটে সেন দেখিয়েছেন কীভাবে ভারতে " বাড়তি মৃত্যুহার " সংখ্যা নিয়মিতভাবে ১৯৫৮-১৯৬১ এর সময় চীনকে ছাড়িয়ে গিয়েছিল।
ফলাফল
আনুষ্ঠানিক মৃত্যু রিপোর্টে মৃত্যুর হার প্রদেশে এবং কাউন্টিতে অনেক বেশি নাটকীয়ভাবে বৃদ্ধি পায় দেখা যায়। উদাহরণস্বরূপ, সিচুয়ান প্রদেশে যা চীনের সবচেয়ে জনবহুল প্রদেশ, সরকার ১ কোটি ১০ লক্ষ মানুষের মৃত্যু দেখায় যেখানে মোট জনসংখ্যা ছিল ৭০ কোটি ১৯৫৮ থেকে ১৯৬১ সালের মাঝে। যার অর্থ প্রত্যেক সাতশো মানুষের মধ্যে এগার জনের মৃত্যু ঘটে। হেনান প্রদেশের হুয়াইবিন কাউন্টিতে, সরকার ৩ লাখ ৭৮ হাজার জনসংখ্যার মধ্যে ১ লাখ ২ হাজার মৃত্যু দেখায় ১৯৬০ সালের জাতীয় পর্যায়ে রিপোর্টে। সরকারী পরিসংখ্যানে প্রায় ১ কোটি ৫০ লাখ তথাকথিত "বাড়তি মৃত্যু" "অস্বাভাবিক মৃত্যু" দেখানো হয় যার সবচেয়ে বড় কারণ অনাহার।
১৯৫৯ থেকে ১৯৬০ সালে জিন জিয়াং এর একটি সরকারী দলের সচিব ইয়ু দিহং বলেন, "আমি এক গ্রামে গিয়ে ১০০ লাশ দেখি, তারপর অন্য গ্রামে অন্য ১০০ লাশ দেখেছি। কেউ তাদের দিকে মনোযোগ দেয়নি। লোকেরা বলে যে কুকুর লাশ খাচ্ছিল। কিন্তু তা সত্য না। কারণ তার আগেই মানুষ কুকুর খেয়ে ফেলেছিল।"এটা বিশ্বাস করা হয় যে সরকার মৃত্যুর সংখ্যা অনেক কম রিপোর্ট করত: লু বাউগু, জিনজিয়াং এর একজন জিনহুয়া রিপোর্টার, ইয়াং চিশেং কে বলেন যে কেন তিনি এইসব রিপোর্ট তুলে ধরেননি:   "১৯৫৯ সালের দ্বিতীয়ার্ধে, আমি জিনজিয়াং থেকে লুশান এবং গুশিতে একটি বাসে যাত্রা করেছিলাম। জানালা দিয়ে আমি একটা লাশের উপর আরেকটা লাশ ফেলাতে দেখেছি। বাসে কেউ মৃত মানুষের কথা ভুলেও বলেনি। গুয়াংশান নামের এক কাউন্টিতে এক-তৃতীয়াংশ মানুষ মারা গিয়েছিল। যদিও সেখানে মৃতদেহ সর্বত্র ছিল তবুও স্থানীয় নেতারা ভাল খাবার এবং মদ উপভোগ করছিল .... আমি এমন মানুষকে দেখেছি যারা সত্য বলে ধ্বংস হয়েছে। আমি এগুলো লিখব কোন সাহসে?"প্যাট্রিসিয়া বাকলি ইব্রের মতো কিছু পশ্চিমা বিশ্লেষকদের মতে, প্রায় ২-৪ কোটি মানুষ খারাপ সরকারী নীতি ও প্রাকৃতিক দুর্যোগ দ্বারা সৃষ্ট অনাহার মারা গেছেন। জে বানিস্টারের মতে এই সংখ্যা প্রায় ২ কোটি ৩০ লাখ। লি চেংরুই, চীন এর জাতীয় পরিসংখ্যান ব্যুরোর সাবেক মন্ত্রীর মতে তা আনুমানিক ২ কোটি ২০ লাখ (১৯৯৮)। তার অনুমানের ভিত্তি  ছিল এন্সলি জে কোয়ালে এবং জিয়াং ঝেঞ্জুয়ার  ২কোটি ৭০ লাখের অনুমান, কাও সুজি অনুমান করেন ৩ কোটি ২৫ লাখ। ইয়াং চিশেং (২০০৮) এর মতে মৃতের সংখ্যা ৩ কোটি ৬০ লাখ।
হংকং ভিত্তিক ইতিহাসবিদ ফ্রাঙ্ক ডিকত্তের (২০১০) অনুমান করে যে, কমপক্ষে, ৪ কোটি ৫০ লাখ মানুষ সম্মুখগামী মহালম্ফের সময় অনাহার, অতিরিক্ত পরিশ্রম ও রাষ্ট্রীয় সহিংসতার কারণে মারা যান। তিনি দাবি করেন এই তথ্য সম্প্রতি খোলা স্থানীয় ও প্রাদেশিক পার্টি আর্কাইভের উপর ভিত্তি করে দেওয়া। যদিও প্রথম লেখক হিসেবে তার দাবীকে অন্য পণ্ডিতরা প্রশ্নবিদ্ধ করেন।ডিকত্তের দাবী করেন যে কমপক্ষে ২০ লাখ ৫০ হাজার মানুষকে পিটিয়ে হত্যা করা হয়েছে। তিনি এক সদস্য কিছু খাবার চুরি করে ধরা পরার পর তার পরিবারে কি ঘটেছে তার একটি গ্রাফিক উদাহরণ দেন: "লিউ দিশেং, একটি মিষ্টি আলু চুরিতে দোষী, প্রস্রাবে আবৃত ছিল ... তিনি, তার স্ত্রী ও তার পুত্রকে এক গাদা মলের মধ্যে থাকতে বাধ্য করা হয়। তারপর চিমটা দিয়ে তার মুখ খোলা হয় যখন তিনি মল গেলতে অস্বীকার করেন। তিনি তিন সপ্তাহ পরে মারা যান।"
ব্যাপক মৌখিক রিপোর্ট আছে, এবং কিছু ডকুমেন্টেশন রয়েছে দুর্ভিক্ষের ফলে নরমাংসভক্ষণপ্রথা নিয়ে যা তখন বিভিন্নভাবে চর্চা করা হত। দুর্ভিক্ষের কারণে স্বজাতিভক্ষণ দুর্ভিক্ষের স্কেলে  "বিংশ শতাব্দীর ইতিহাসে অভূতপূর্ব পর্যায়" হিসেবে বর্ণনা করা হয়েছে।
রাজনৈতিক আন্দোলন
প্রথম পঞ্চবার্ষিক পরিকল্পনার সফলতার পর সম্মুখগামী মহালম্ফের চালু করা হয়েছিল ১৯৫৮সালে। সম্মুখগামী মহালম্ফের একটি অংশ গ্রামাঞ্চলের কমিউনে দাঁড়ানোর কথা ছিল। তবে পার্টির প্রথম পঞ্চবার্ষিক পরিকল্পনায় দেশের উৎপাদনশীলতায় সময়ের চেয়ে বেশি আশাবাদী অনুমান করা হয়েছিল।বাস্তবে, চাষ কার্যকলাপ পুরোপুরিভাবে নিচে চলে গিয়েছিল।
কিছু কর্মী সম্মুখগামী মহালম্ফের বিরুদ্ধে আন্দোলনে গিয়েছিল, কিন্তু তাদের মাও বিরোধী হিসেবে দেখা হয় এবং "এন্টি-ডান আন্দোলনের" মাধ্যমের তাদের স্তব্ধ করা হয়।
দুর্ভিক্ষের পর চীন গণপ্রজাতন্ত্রের তৎকালীন চেয়ারম্যান লিউ শাওকি সিদ্ধান্তে আসেন যে, দুর্ভিক্ষের কারণ ছিল "৩০% প্রাকৃতিক দুর্যোগ, ৭০% নীতি"। পরের সাংস্কৃতিক বিপ্লবে, লিউকে বিশ্বাসঘাতক এবং তিন লাল ব্যানারের বিরুদ্ধে শত্রু এজেন্ট বলে ঘোষণা করা হয়।
সক্রিয়ন শক্তি
রসায়নে কোন রাসায়নিক বিক্রিয়া শুরু করতে ন্যূনতম পরিমাণ শক্তি পরিবেশ থেকে দেওয়া বাধ্যতামূলক তাকে সক্রিয়ন শক্তি বলে। বাইরে থেকে শক্তি (চাপ, তাপমাত্রা ইত্যাদি) প্রদানের ফলে বিক্রিয়ক অণু সমূহ বা একাংশ পরস্পরের সঙ্গে সংঘর্ষের ফলে সক্রিয়ন শক্তি লাভ করে এবং বিক্রিয়া অগ্রাভিমুখে ত্বরান্বিত হয়। যে সকল অণু এই শক্তি অর্জন করে তাদের সক্রিয়ন অণু বলে। ১৮৮৯ সালে বিজ্ঞানী সভান্টে আরেনিউস সক্রিয়ন শক্তির কথা প্রথম উল্লেখ করেন। সক্রিয়ন শক্তিকে সাধারনত Ea দিয়ে প্রকাশ করা হয় এবং এর পরিমাপের একক কিলোজুল প্রতি মোল বা কিলোক্যালোরি প্রতি মোল।
আরহেনিয়াস সমীকরণ এবং সক্রিয়ন শক্তির পরিমাপ
আরহেনিয়াস সমীকরণ (আরহেনিয়াস সমীকরণ, ইংঃ Arrhenius equation) কোন রাসায়নিক বিক্রিয়ার গতি ধ্রুবকের (ইংঃ reaction rate constant) সাথে ঐ বিক্রিয়ার তাপমাত্রার সম্পর্ক স্থাপন করে। এই সমীকরণ থেকে কোন বিক্রিয়ার প্রয়োজনীয় সক্রিয়ন শক্তির পরিমাপ করা যেতে পারে।
পরম তাপমাত্রা T তে কোন রাসায়নিক বিক্রিয়ার গতি ধ্রুবক k এবং সক্রিয়ন শক্তির পরিমাণ E_a হলে, আরহেনিয়াস সমীকরণ হবে ,
(১)
(২)
২ নং সমীকরনটিকে সাজিয়ে লিখলে,
(৩)
এটি (৩ নং সমীকরণ) একটি সরলরেখা্র সমীকরণ y = m x + c এর অনুরূপ। যেখানে x = 1/T। তাই কোন রাসায়নিক বিক্রিয়া আরহেনিয়াস সমীকরণ মেনে চললে আমরা যদি ln(k) vs. (1/T ) গ্রাফ বানাই তাহলে একটি সরলরেখার গ্রাফ পাব। সেই সরলরেখার ঢাল (slope or gradient) থেকে সক্রিয়ন শক্তির পরিমাপ করা যাবে। সক্রিয়ন শক্তির পরিমাণ হবে -R গুনিতক ঐ সরলরেখার ঢাল (সমীকরণ ৪)।
অবস্থান্তর অবস্থা
রাসায়নিক বিক্রিয়ায় অংশগ্রহণকারী বিক্রিয়ক অণুগুলি প্রয়োজনীয় সক্রিয়ন শক্তি পেয়ে গেলে তাদের পুরাতন রাসায়নিক বন্ধনগুলি ভেঙ্গে ফেলতে শুরু করে এবং নতুন বন্ধন তৈরী হতে শুরু করে, এই মধ্যান্তরের অবস্থাকে অবস্থান্তর অবস্থা (ইংঃ transition state) বলে। ইহাকে অনেক সময় সক্রিয়নকৃত জটিল অবস্থা বলে। প্রত্যেক রাসায়নিক বিক্রিয়া অবস্থান্তর অবস্থার মধ্যে দিয়ে প্রবাহিত হয়। অবস্থান্তর অবস্থায় হল কোন রাসায়নিক বিক্রিয়ার অণুগুলির সর্বোচ্চ শক্তির পরিমাণ।
ঋনাত্মক সক্রিয়ন শক্তি
কিছু কিছু ক্ষেত্রে সক্রিয়ন শক্তির পরিমাপ ঋনাত্মক হয়। এসব ক্ষেত্রে পরিবেশ থেকে কোন শক্তি সরবরাহের প্রয়োজন হয় না। দুই বা ততোধিক পদার্থের বিক্রিয়ক অণুগুলিকে একটি বদ্ধ পাত্রের মধ্যে নিয়ে এলে তৎক্ষণাৎ বিক্রিয়া শুরু হয়ে যায়। এই সব বিক্রিয়ায় কোন শক্তির বাধা থাকে না এবং বিক্রিয়ক অণুসকল স্বতস্ফূর্ত ভাবে বিক্রিয়া করে। এই সব বিক্রিয়ার ক্ষেত্রে তাপমাত্রা বাড়ালে বিক্রিয়ার গতি কমতে থাকে।
অনুঘটন ও সক্রিয়ন শক্তি
thumb|343x343px|অনুঘটকের উপস্থিতিতে সক্রিয়ন শক্তির পরিমাণ কমে যায়। মূল পাতাঃ অনুঘটন
যে পদার্থ বিক্রিয়ার অবস্থান্তর অবস্থার পরিবর্তন ঘটিয়ে সক্রিয়ন শক্তির পরিমাপ কমিয়ে বিক্রিয়ার গতি বাড়াতে সাহায্য করে তাদের অনুঘটক বলে। জৈব রসায়্নে একে উৎসেচক বলা হয়ে থাকে। অনুঘটক বিক্রিয়ার পরে অপরিবর্তিত থাকে। অনুঘটক বিক্রিয়া অংশগ্রহণকারী বিক্রিয়ক এবং উৎপন্নজাত পদার্থের শক্তির পরিমানও অপরিবর্তিত রেখে শুধুমাত্র বিক্রিয়ার জন্য প্রয়োজনীয় সক্রিয়ন শক্তির পরিমাণ কমিয়ে দেয়।
হোজে বনিফাসিও দে আন্দ্রাদা
হোজে বনিফাসিও দে আন্দ্রাদা ই সিলভা (জুন ১৩, ১৭৬৩ - এপ্রিল ৬, ১৮৩৮) ছিলেন ব্রাজিলের একজন কূটনীতিজ্ঞ, নিসর্গী, অধ্যাপক এবং কবি। তিনি সাঁউ পাউলুর সান্তোসে (পরবর্তীতে পর্তুগীজ সাম্রাজ্যের অধীন) জন্মগ্রহণ করেন। তিনি ব্রাজিলীয় স্বাধীনতার সবচেয়ে গুরূত্বপূর্ণ একজন পরামর্শদাতা এবং তার পরমর্শই সম্রাট প্রথম ডোম পেদ্রোর সাফল্যের অন্যতম কারণ। তিনি গণশিক্ষায় সমর্থন করতেন, মৃত্যুদণ্ডবিলোপপন্থী ছিলেন এবং নতুন রাজধানী ব্রাজিলের অভ্যন্তরের অনুন্নত কোন জায়গায় করার প্রস্তাব দেন (এক শতাব্দীর পর যা ব্রাসিলিয়ায় প্রতিফলন ঘটে)। নিসর্গী হিসেবে তার কর্মজীবন চারটি নতুন খনিজ পদার্থ আবিষ্কারের দ্বারা চিহ্নিত করা হয়েছিল।
১৮০০ সালে আন্দ্রাদা ই সিলভা কইম্ব্রায় ভূতত্ত্ব অধ্যাপক নিযুক্ত হন এবং অতিশীঘ্রই পর্তুগিজ খনি বিভাগের পরিদর্শক জেনারেল হিসেবে অভিষিক্ত হন। ১৮১২ সালে তাকে লিসবন এর বিজ্ঞান একাডেমীর (একাডিমিয়া দাস সাইন্সিয়া দে লিসবোয়া) চিরস্থায়ী সচিব করা হয়েছিল। ১৮১৯ সালে উপনিবেশে ফিরে তিনি প্রথম পেদ্রোর পুনরায় লিসবন আদালত ডাকার বিরোধিতাকে তড়ান্বিত করেন এবং ১৮২১ সালে পেদ্রো তাকে তার মন্ত্রীদের মধ্যে একজন হিসেবে নিয়োগ করেন। যখন স্বাধীনতা ঘোষণা করা হয় তখন আন্দ্রদা ই সিলভা অভ্যন্তর এবং পররাষ্ট্র বিষয়ক মন্ত্রী হিসেবে নিযুক্ত হন। যখন রাষ্ট্রটি স্থায়ীভাবে প্রতিষ্ঠা লাভ করে তখন তিনি পুনরায় গণপরিষদ কর্তৃক নির্বাচিত হন কিন্তু তার কূটনৈতিক প্রধান নীতির কারণে জুলাই ১৮২৩ সালে তাকে তার অফিস থেকে বরখাস্ত করা হয়।
নভেম্বরে বিধানসভা ভেঙ্গে যাওয়ার পর তিনি গ্রেফতার হন ও তাকে ফ্রান্সে নির্বাসনে পাঠানো হয়, যেখানে তিনি বোরডিয়াক্সে বসবাস করতেন। ১৮২৯ সালে তাকে ব্রাজিলে প্রত্যাবর্তনের অনুমতি দেওয়া হয়। কিন্তু ১৮৩৩ সালে পুনরায় গ্রেফতার হন এবং প্রথম পেদ্রোর জন্য তার জীবনের পরবর্তী দিনগুলো নাইটেরোই শহরে অবসরে কাটান। তিনি ব্রাজিল রদ পকল্পেরও একজন লেখক, যা ১৮২৩ সালের গণপরিষদের উপর ভিত্তি করে লেখা। হোজে বনিফাসিও তার জীবনের অংশ ইউরোপে কাটান। কইম্ব্রা থেকে আইন ও প্রাকৃতিক দর্শনশাস্ত্রে স্নাতক সম্পন্ন করে তিনি একাডিমিয়া দাস সাইন্সিয়া দে লিসবোয়ায় যোগদান করেছিলেন।
ইউরোপে ভ্রমণের সময় তিনি অন্যান্য বিজ্ঞানীদের সাথে রসায়ন ও খনিজবিজ্ঞান নিয়ে চর্চা করেন। তিনি তথ্য সংগ্রহ, বৈজ্ঞানিক অভিজ্ঞতা তৈরি করেছিলেন এবং চার ধরনের নতুন ও আরো অজানা আট প্রজাতির খনিজ পদার্থ আবিষ্কার করেছিলেন। খনিজ আন্দ্রাদিতে তার নামেই নামকরণ করা হয়েছে। তার অন্যান্য আবিষ্কারের মধ্যে পেটালিট অন্যতম যা লিথিয়ামযুক্ত পদার্থ দিয়ে তৈরি। তিনি ১৮-শতকের শেষের দিকে সুইডেন ভ্রমণের সময় এটি আবিষ্কার করেন। তিনি আর একটি গুরূত্বপূর্ণ লিথিয়াম যুক্ত খনিজ পদার্থ স্পুডোম্যান স্টকহোমের কাছের এক দ্বীপ থেকে প্রথম আবিষ্কার করেন।
ব্রুনাইয়ের গণমাধ্যম
ব্রুনাইয়ের গণমাধ্যম সুলতান হাসান আল-বলকিয়ার অধীনে কঠোরভাবে সরকার দ্বারা নিয়ন্ত্রিত হয়, যা ১৯৬২ সালের ব্রুনাই বিদ্রোহের পর থেকে কার্যকর ভাবে দেশে সামরিক আইন প্রয়োগ করা হয়। নিউজ কভারেজে পুলিশ-বীট রিপোর্টিং , জীবনধারা বৈশিষ্ট্য এবং সম্প্রদায় ইভেন্ট গুলো রয়েছে যা বিভিন্ন ধরনের দৃষ্টিভঙ্গির মতো সামান্যই। সীমান্তের প্রতিবেদন ছাড়া প্রতিবেদকরা জানিয়েছেন যে "সরকারের কার্যত সমালোচনা নেই"। উদার গণতন্ত্র নজরদারি ফ্রিডম হাউস ব্রুনাইয়ের মিডিয়াকে "মুক্ত নয়" হিসাবে তালিকাভুক্ত করেছে।
ব্যক্তিগত মালিকানাধীন ছাপাখানা, বর্নিও বুলেটিনের প্রকাশক ব্রুনাই ছাপাখানা এসডিএন বিএইচডি প্রেসিডেন্ট সুলতানের পরিবার দ্বারা নিয়ন্ত্রিত হয়ে থাকে। সাংবাদিক ও সম্পাদকরা রাজনৈতিক ও ধর্মীয় বিষয়ে স্ব-প্রহরতা ব্যবহার করেন।
একটি ছাপাখানা আইন ভুয়া খবর প্রতিবেদনর জন্য তিন বছরের কারাদণ্ড প্রদান করে।
সংবাদপত্র
ব্রুনেইতে বর্তমানে তিনটি স্থানীয় সংবাদপত্র প্রচারিত হচ্ছে:
ব্রুনাই নং -১২ নিউজ ওয়েবসাইট। একটি অনলাইন সংবাদপত্র এবং বৃহত্তম অনলাইন মিডিয়া তথ্য সরঞ্জাম এবং ব্রুনাই দারুসালামে অনলাইন মিডিয়া ক্ষেত্রে অগ্রণী। ওয়েবসাইটটিতে প্রতিদিন ৭০,০০০ থেকে ৮০,০০০ পাঠক রয়েছে। সরকারের তথ্য বিভাগ দ্বারা প্রকাশিত একটি নিখরচায় দ্বি-সাপ্তাহিক মালয় ভাষার সংবাদপত্র। প্রচলন প্রায় ৪০,০০০। সুলতানেটের প্রথম ইংরেজি ভাষার দৈনিক, ব্রুনাই প্রেস এসডিএন ভিডি প্রকাশিত। শনি ও রবিবার সপ্তাহের দিনগুলিতে প্রায় ২০,০০০ থেকে ২৫,০০০ অনুলিপি প্রচারিত হয়। একক মালয় ভাষার দৈনিক এটি ব্রুনাই প্রেস এসডিএন ভিডি প্রকাশ করেছেন। প্রচলন ১০,০০০ এর কাছাকাছি।
ইতোমধ্যে, একটি অবরুদ্ধ সংবাদপত্রও ছিল:
এই ইংরেজি ভাষার ব্রডশিট দৈনিক ২০০৬ সালে শুরু হয়েছিল ২০১৬ সাল পর্যন্ত চালু ছিল। এর দৃষ্টিভঙ্গি বুলেটিনের চেয়ে বেশি আন্তর্জাতিক, যা সম্প্রদায় সম্পর্কিত সংবাদগুলিতে ফোকাস করে। এটি প্রায় ১০,০০০ অনুলিপি প্রদক্ষিণ করে। ২০১১ সালে, ১৫,৫০০ অনুলিপি (উৎস: প্রকাশক উপাত্ত)।
মালয়েশিয়ার বোর্নিও পোস্ট এবং নিউ স্ট্রেইটস টাইমস, সিঙ্গাপুরের স্ট্রেইট টাইমস এবং আন্তর্জাতিক হেরাল্ড ট্রিবিউন সহ ব্রুনাইয়ে বিদেশী সংবাদপত্রগুলি ব্যাপকভাবে প্রচারিত হয়।
সম্প্রচার
ব্রুনাইয়ের অভ্যন্তরীণ রেডিও এবং টেলিভিশনগুলি জাতীয় সম্প্রচারক, রেডিও টেলিভিশন ব্রুনাই (আরটিবি) এবং ক্রিস্টাল এফএম এর পৃষ্ঠপোষকতার ছায়াতলে আসে, যা দেশের একমাত্র বাণিজ্যিক রেডিও স্টেশন যা ১৯৯৯ সালে রেডিও একচেটিয়াভাবে সমাপ্ত করে। বিদেশী প্রোগ্রামিং সরাসরি ব্রডকাস্ট স্যাটেলাইট পে টিভি পরিষেবার মাধ্যমে উপলব্ধ। মালয়েশিয়ার উপগ্রহ টিভি পরিষেবা, অ্যাস্ট্রোর মাধ্যমে বর্তমানে ব্রুনাইতে ক্রিস্টাল-অ্যাস্ট্রো ব্র্যান্ডের অধীনে উপলব্ধ ব্রুনাইতে ইন্দোনেশিয়ান টিভি চ্যানেল যেমন টিভিআরআই, আরসিটিআই, এসসিটিভি এবং অন্যান্যগুলি ব্রুনাই এবং ইন্দোনেশিয়ান শ্রোতাদের ভাড়া বা ডিজিটাল স্যাটেলাইট রিসিভার কেনার সাথে ব্রুনাইতে উপলব্ধ।
ইন্টারনেট
ব্রুনাইয়ে ইন্টারনেট ব্যবহারে কোনো প্রকারের বিধি নিষেধ নেই বলে মনে হয়, যদিও ফ্রিডম হাউস জানিয়েছে একটি স্থানীয় সম্মেলন স্থলে ব্রুনেইটক-কে ২০০৩ সালে অবদানকারীরা ঊর্ধ্বতন কর্মকর্তাদের ব্যবসার বিষয়ে আলাপ আলোচনা করার পরে অবরুদ্ধ করা হয়েছিল। জুন ২০০৬ পর্যন্ত, এটি উপস্থাপিত হয়েছিল যে সাইটটি অন্য একটি সার্ভারে যাওয়ার চেষ্টা করছে।
বীণা রায়
বীণা রায় (হিন্দি: बीना राय; ১৩ জুলাই ১৯২১ - ৬ ডিসেম্বর ২০০৯) ওরফে "বীনা রায়" ছিলেন একজন ভারতীয় অভিনেত্রী, মূলত তিনি হিন্দি সিনেমার সাদা-কালো যুগের অভিনেত্রী ছিলেন। তিনি তার হাসির জন্য বিখ্যাত ছিলেন। তিনি আনারকলি (১৯৫৩) এবং তাজমহল (১৯৬৩) এর মতো ধ্রুপদী চরিত্রে সবচেয়ে বেশি ভূমিকা রাখেন এবং ঘোঙ্গঘাট (১৯৬০) ছবিতে অভিনয়ের জন্য শ্রেষ্ঠ অভিনেত্রী বিভাগে ফিল্মফেয়ার পুরস্কার অর্জন করেন।
প্রাথমিক জীবন
বীণা রায় এর জন্মের সময় নাম ছিল কৃষ্ণ সরিন, জন্ম ব্রিটিশ ভারতের পাঞ্জাবের লাহোরে। ১৯৩১ সালে সাম্প্রদায়িক দাঙ্গার সময় তার পরিবার লাহোর থেকে উত্তর প্রদেশে চলে আসে। তিনি লাহোরের স্কুলে পড়েন এবং তারপরে ভারতের উত্তর প্রদেশের লখনউয়ের আইটি কলেজে পড়েন। বীণা রায় অভিনয়ের জন্য চলে না আসা পর্যন্ত কানপুরে বাস করতেন। ছবিতে অভিনয় করার অনুমতি দেওয়ার জন্য তাকে তার পিতামাতাকে বোঝাতে হয়েছিল, তিনি দাবি করেন যে তিনি তার নিমরাজি পিতামাতাকে তার চলচ্চিত্রে যোগদানের ব্যপারে রাজি করানোর জন্য অনশন পর্যন্ত করেছেন এবং অবশেষে তারা এতে নরম হন।
কর্মজীবন
প্রকৃতপক্ষে বীণা রায়ের জন্ম ১৯২১ সালের ১৩ জুলাই, এবং তিনি তাঁর প্রথম ছবিতে চুক্তি স্বাক্ষর করেছিলেন ১৩ জুলাই ১৯৫০ সালে, ছবির নাম ছিল কালী ঘাটা। তার প্রথম ছবিটি ১৯৫২ সালের ১৩ জুলাই মুক্তি পায় এই এই খুশির দিনেই প্রেম নাথের সাথে তার বাগ্দান হয়। ১৯৫২ সালের ২ সেপ্টেম্বর তিনি অভিনেতা প্রেম নাথকে বিয়ে করেন, যার বোন কৃষ্ণা অভিনেতা-পরিচালক রাজ কাপুরের সাথে বিবাহবন্ধনে আবদ্ধ হয়েছিলেন এবং কাপুর পরিবারের অংশ ছিলেন। তারা কয়েকটি ছবিতে একসাথে অভিনয় করেছেন, আওরত (১৯৫৩) হলো প্রথম চলচ্চিত্র যেখানে তিনি বীণা রায়ের সাথে জুটি বেঁধেছিলেন, এটি ছিল স্যামসন এবং ডেলিলা (১৯৪৯) এর বাইবেলের একটি করুণ গল্পের বলিউড সংস্করণ। চলচ্চিত্রটি জনপ্রিয়তা না পেলেও বীণা রায় এবং প্রেম নাম একে অপরের প্রেমে পড়ে যান। তারা বিবাহ বন্ধনে আবদ্ধ হন এবং পি.এন. ফিল্মস নামে নিজেদের প্রযোজনা সংস্থা গড়ে তুলেন। পি.এন. ফিল্মস থেকে তাদের প্রথম চলচ্চিত্র ছিল শাগুফা (১৯৫৪) এবং এটি নিয়ে তাদের উচ্চ প্রত্যাশা ছিল, তবে দর্শকদের মাঝে এটি আলোড়ন ফেলতে পারেনি। বীণা রায়ের মায়াবিনী সৌন্দর্য বা প্রেম নাথের ডাক্তারের ভূমিকায় সংবেদনশীল ভূমিকা, শাগুফাকে ফ্লপ হওয়ার হাত থেকে বাঁচাতে পারেনি। এবং শাগুফার পরে আসা চলচ্চিত্রগুলি - গোলকোন্ডার বন্দী, সমুন্দর এবং ওয়াতান রূপালী পর্দায় হিট হওয়ার সাথে সাথে প্রায় লীন হয়ে গেল। এভাবে প্রেম নাথ-বীণা রায় জুটি কখনও পর্দায় জনপ্রিয়তা লাভ করেনি।
তবে শীর্ষস্থানীয় অভিনেতা প্রদীপ কুমারের সাথে তাঁর চলচ্চিত্রগুলি তাঁর সেরা স্মরণীয় অভিনয় ছিল, যেখানে তিনি আনারকলি (১৯৫৩), তাজমহল এবং ঘুঙ্গঘাটে অভিনয় করেন, যার জন্য তিনি শ্রেষ্ঠ অভিনেত্রী বিভাগে ফিল্মফেয়ার পুরস্কার লাভ করেন।
১৯৭০-এর দশকে তাঁর পুত্র প্রেম কৃষ্ণ অভিনেতা হন এবং তার একটি ছবি দুর্দান্ত জনপ্রিয়তা লাভ করে; দুলহান ওহি জো পিয়া মন ভায়ে (১৯৭৭), কিন্তু জনপ্রিয়তার গতি বজায় রাখতে পারেনি, তাই তিনি সিনেভিস্তাসের ব্যানারে প্রযোজক হন, এটি কতসাগর, গুল গুলশান গুল্ফাম এবং জুনুনের মতো টিভি সিরিজ প্রযোজনা করেছে। তিনি ২০০২ সালে তাঁর নিজস্ব প্রযোজনা প্রতিষ্ঠান থেকে কন্যা আকঙ্কশা মালহোত্রাকে অভিনেত্রী হিসাবে অভিনয় করান, তিনি দাবি করেন যে তিনি তার মাধ্যমে তাঁর মা বীণা রায়কে স্মরণ করিয়ে দিবেন।
মৃত্যু
বীণা রায় কার্ডিয়াক সমস্যার পরে ২০০৯ সালের ৬ ডিসেম্বর মারা যান। মৃত্যুকালে তিনি তাঁর দুই পুত্র প্রেম কিশেন এবং কৈলাশ (মন্টি) এবং নাতি নাতনী সিদ্ধার্থ ও আকানশাকে রেখে যান। সিনেভিসতাস লিমিটেড নামে চলচ্চিত্র ও টেলিভিশন প্রযোজনা সংস্থা গড়ার আগে চলচ্চিত্রের অভিনেতা হিসাবে প্রেম কিশনের একটি স্বল্প মেয়াদী কর্মজীবন ছিল। তাঁর নাতি সিদ্ধার্থ মালহোত্রা একজন চলচ্চিত্র পরিচালক, যিনি ধর্ম প্রোডাকশনের উই আর ফ্যামিলি (২০১০) দিয়ে আত্মপ্রকাশ করেন।
স্পাইস ওয়ার্ল্ড মল
স্পাইস ওয়ার্ল্ড মল (বর্তমানে স্মার্ট ভারত মল) ভারতের উত্তর প্রদেশের নয়ডায় অবস্থিত একটি শপিং মল। মলটি ২০১৩ সালে খোলা হয়েছিল এবং এটি নয়ডা ক্রিকেট স্টেডিয়াম সংলগ্ন।
আর পি গোয়েঙ্কা
রমা প্রসাদ গোয়েঙ্কা (১লা মার্চ ১৯৩০ - ১৪ই এপ্রিল ২০১৩) ছিলেন আরপিজি গ্রুপের প্রতিষ্ঠাতা এবং চেয়ারম্যান এমেরিটাস, এই গ্রুপটি হলো একটি বহু-বিভাগীয় ভারতীয় শিল্প সংগঠন। তিনি ১৯৩০ সালে জন্মগ্রহণ করেন, তিনি ছিলেন কেশব প্রসাদ গোয়েঙ্কার জ্যেষ্ঠ পুত্র এবং প্রথম ভারতীয় হিসেবে ইম্পেরিয়াল ব্যাঙ্ক অফ ইন্ডিয়ার (বর্তমানে স্টেট ব্যাঙ্ক অফ ইন্ডিয়া ) নিযুক্ত চেয়ারম্যান স্যার বদ্রী প্রসাদ গোয়েঙ্কার নাতি। তাঁর দুই ছোট ভাই ছিলেন জগদীশ প্রসাদ ও গৌরী প্রসাদ। কেশব প্রসাদ গোয়েঙ্কার মৃত্যুতে তাঁর ব্যবসা তিন ভাইয়ের মধ্যে ভাগ হয়ে যায়। রমা প্রসাদ গোয়েঙ্কা (আরপি গোয়েঙ্কা নামে বেশি পরিচিত), ১৯৭৯ সালে আরপিজি এন্টারপ্রাইজ প্রতিষ্ঠা করেন।
তিনি নিজ শহর কলকাতায় অবস্থিত কলকাতা বিশ্ববিদ্যালয়ের অধিভুক্ত  প্রেসিডেন্সি কলেজ  এবং মার্কিন যুক্তরাষ্ট্রের হার্ভার্ড বিশ্ববিদ্যালয়ে পড়াশোনা করেছেন। তিনি ভারতীয় সংসদের রাজ্যসভা বা উচ্চকক্ষের একজন সাংসদ ছিলেন। তিনিইন্টারন্যাশনাল ম্যানেজমেন্ট ইনস্টিটিউটের বোর্ড অফ গভর্নরসের চেয়ারম্যান ছিলেন এবং জওহরলাল নেহেরু মেমোরিয়াল ফান্ড, ইন্দিরা গান্ধী মেমোরিয়াল ট্রাস্ট এবং রাজীব গান্ধী ফাউন্ডেশনের ট্রাস্টি ছিলেন। তিনি এফআইসিসিআই- বা ফিকির সভাপতি এবং খড়্গপুরের ইন্ডিয়ান ইনস্টিটিউট অফ টেকনোলজির বোর্ড অফ গভর্নরের প্রাক্তন চেয়ারম্যান ছিলেন। তিনি একবার তিরুপতি মন্দিরের ট্রাস্টি হিসাবে কাজ করেছিলেন। গোয়েঙ্কাকে দুইবার জাপানের সম্রাট অর্ডার অফ দ্য সেক্রেড ট্রেজারে ভূষিত করেছিলেন।
১৯৮০ সালে ডানলপ ইন্ডিয়া এবং সিইএসসি, ১৯৮২ সালে সিয়াট টায়ার, ১৯৮৫ সালে আরপিজি লাইফ সায়েন্সেস (তৎকালীন সিয়ারলে ইন্ডিয়া) এবং কেইসি ইন্টারন্যাশনাল, ১৯৮৬ সালে গ্রামোফোন কোং অফ ইন্ডিয়া (বর্তমানে সারেগামা) ১৯৮৮ সালে স্পেন্সার্স এবং হ্যারিসন মালয়ালম, বায়ার ইন্ডিয়া, ২০১২ সালে ফার্স্টসোর্স সলিউশন লিমিটেড এবং আরও অনেক কিছু সহ একাধিক একীভূতকরণ এবং অধিগ্রহণের মাধ্যমে আর পি গোয়েঙ্কা তাঁর পূর্ণবিকাশের সময় 'টেকওভার কিং' (অধিগ্রহণ নৃপতি) হিসাবে পরিচিত হয়েছিলেন।
২০১৩ সালের ১৪ই এপ্রিল কলকাতায় গোয়েঙ্কা মারা যান। তাঁর দুই ছেলে, বড় হর্ষ বর্ধন এবং ছোট সঞ্জীব ।
গোয়েঙ্কা পরিবার ঋণদাতা এবং ব্যবসায়ীদের মাড়োয়ারি সম্প্রদায়ের অন্তর্গত। তাঁরা মূলত পশ্চিম ভারতের রাজস্থানের বাসিন্দা। ১৯ শতকের গোড়ার দিকে, পরিবারের একজন উদ্যোগী সদস্য, রামদত্ত গোয়েঙ্কা, তৎকালীন ভারতের রাজধানী এবং ব্রিটিশ সাম্রাজ্যের একটি প্রধান বাণিজ্যিক কেন্দ্র কলকাতায় ব্যবসায়ের পত্তন করেছিলেন। পরিবারটি পেশাগত ঋণদান এবং ব্যবসায় সমৃদ্ধিলাভ করেছিল। ১৯৭০ এর দশকে রমা প্রসাদ গোয়েঙ্কা (জন্ম ১৯৩০) বিভিন্ন ধরনের শিল্প ও কর্পোরেশন অধিগ্রহণ করার জন্য পরিবারের সম্পদের ব্যবহার করেছিলেন এবং এইভাবে একটি সম্পূর্ণ ব্যবসায়িক সমষ্টি তৈরি করেছিলেন। এই কর্পোরেশনগুলির মধ্যে অনেকগুলি সমাজতান্ত্রিক নীতির কারণে এবং ভারতে তখন প্রচলিত "লাইসেন্স রাজ" এর কারণে চাপে পড়েছিল, এবং অন্যগুলি তাদের মালিকদের পরিবারের মধ্যে মতবিরোধের কারণে চিহ্নিত হয়েছিল। পরপর আরপিজি এই ধরনের কোম্পানিগুলিকে তুলনামূলকভাবে সস্তায় অধিগ্রহণ করে এবং তার আর্থিক সংস্থান এবং ব্যবসায়িক দক্ষতা ব্যবহার করে সেগুলিকে কার্যকর করে তোলে। এইভাবে, ২০ শতকের শেষের দিকে, আরপিজি একটি গুরুত্বপূর্ণ ব্যবসায়িক সাম্রাজ্যকে একত্রিত করেছিল। গোয়েঙ্কা ব্যবসায়িক সাম্রাজ্য দুটি জিনিসের জন্য উল্লেখযোগ্য: প্রথমত, তাদের কোনো বড় উদ্যোগ তাদের দ্বারা প্রতিষ্ঠিত হয়নি, কিন্তু সবই ছিল অন্যান্য পরিবার বা কর্পোরেশনের মালিকানাধীন বিদ্যমান কোম্পানির দখল; এবং দ্বিতীয়ত, এই কোম্পানিগুলির বৈচিত্র্য এবং অসঙ্গতি।
কুয়েতের সাধারণ নির্বাচন, ১৯৯৬
আফটারমেথ
নির্বাচনের পর আহমেদ আল-সাদুন জাসেম আল-খারাফিকে পরাজিত করে স্পিকার নির্বাচিত হন।
ডেসিবেল
ডেসিবেল হলো পরিমাপের একটি একক। এক বেলের দশ ভাগের এক ভাগকে বলা হয় এক ডেসিবেল। লগারিদমীয় স্কেলে শক্তি বা ক্ষেত্র মানের আনুপাতিক হার নির্ণয়ে ডেসিবেল এককটি ব্যবহৃত হয়। "লগারিদমীয় মান"-কে এক্ষেত্রে বলা হয় শক্তিমাত্রা বা ক্ষেত্রমাত্রা (শক্তি নাকি ক্ষেত্রমান ব্যবহার করা হচ্ছে, এর উপর নির্ভর করে)।  দুইটি তরঙ্গসংকেতের মাত্রার পার্থক্য যদি ১ ডেসিবেল হয়, তাহলে তাদের শক্তিমাত্রার অনুপাত ১০১/১০ এবং ক্ষেত্রমাত্রার অনুপাত ১০১/২০
মানের পরিবর্তন কিংবা পরম মান প্রকাশে ডেসিবেল এককটি ব্যবহৃত হয়। শেষোক্ত ক্ষেত্রে এককটি প্রদত্ত নির্দিষ্ট মানের অনুপাত প্রকাশ করে। এক্ষেত্রে নির্দিষ্ট মান প্রকাশকারী উপসর্গটি ডেসিবেল প্রতীকের শেষে যুক্ত করা হয়। যদি নির্দিষ্ট মান ১ ভোল্ট হয়ে থাকে, তবে এটি প্রকাশকারী উপসর্গ হবে V (উদাহরণস্বরূপ - ২০ dBV, ২০ ডেসিবেল ভোল্ট)। আবার যদি প্রদত্ত নির্দিষ্ট মান ১ মিলিওয়াট হয়, তাহলে প্রকাশকারী উপসর্গ হবে M (উদাহরণস্বরূপ-২০ dBM, ২০ ডেসিবল মিলিওয়াট)।
দ্রব্যের প্রকৃতির উপর বিবেচনা করে ডেসিবেল এককে অনুপাত প্রকাশের জন্য দুইটি রাশিমালা ব্যবহার করা হয়। সূচকীয় অনুপাত প্রকাশের ক্ষেত্রে, ডেসিবেলের সংখ্যা এর দশ ভিত্তিক লগারিদমের দশ গুণ। শক্তিমাত্রা ও ক্ষেত্রমাত্রার উপর এটি নির্ভর করে। যদি  ডেসিবেলযুক্ত কোনো রাশির বিস্তার যদি ১০ এর গুণিতক (১০, ১০০, ১০০০) হারে হ্রাস পায়, তাহলে প্রতি সূচকীয় পরিবর্তনের ক্ষেত্রে রাশির মান ১০ ডেসিবেল হ্রাস পায়। উদাহরণস্বরূপ বলা যায়, ডেসিবেলযুক্ত কোনো রাশি/রাশিমালার বিস্তার ১০^২ বা ১০০ হ্রাস পেয়েছে। তাহলে সম্পূর্ণ রাশির মান ২০ ডেসিবেল কমে যায়। উল্টোদিকে, রাশিমালার বিস্তার যদি ১০০ করে বৃদ্ধি  পায়, তাহলে সম্পূর্ণ রাশিমালার মান ২০ ডেসিবেল বৃদ্ধি পায়।
টেলিফোন প্রযুক্তিতে শক্তিমাত্রা পরিমাপে ডেসিবেল এককের ব্যবহার শুরু হয়। যুক্তরাষ্ট্রের বেল সিস্টেমস প্রতিষ্ঠান বিংশ শতাব্দীর দিকে ডেসিবেল এককটির ব্যবহার শুরু করে। বিশিষ্ট বিজ্ঞানী ও টেলিফোনের আবিষ্কারক আলেকজান্ডার গ্রাহাম বেলের অবদানের প্রতি সম্মান রেখে এর নামকরণ করা হয়। মূলত এক বেলের দশ ভাগের এক ভাগ এক ডেসিবেল- এটিই ছিল এককটির প্রাথমিক সংজ্ঞা। তবে যে এককের ক্ষুদ্রাংশ হিসেবে ডেসিবেলের উৎপত্তি, সেই বেল এককের ব্যবহার নেই বললেই চলে। শব্দবিজ্ঞান, বৈদ্যুতিন বিদ্যা ও নিয়ন্ত্রণ তত্ত্ব সহ বিজ্ঞান ও প্রযুক্তির বিভিন্ন ক্ষেত্রে ডেসিবেল এককের বহুল ব্যবহার লক্ষণীয়। বিবর্ধকগুলোর গেইন, কোনো মাধ্যমে তরঙ্গের প্রবাহ ঘনত্বের তীব্রতা হ্রাস (Attenuation) ও সংকেত-কোলাহল অনুপাত ডেসিবেল এককে প্রকাশ করা হয়ে থাকে।
আন্তর্জাতিক রাশি ব্যবস্থা প্রদত্ত সংজ্ঞা অনুযায়ী, ডেসিবেল পরিমাপের একটি একক, যা লগারিদমীয় পর্যায়মাত্রা কিংবা পর্যায়মাত্রার পার্থক্য নিরূপণে ব্যবহৃত হয় এবং শক্তিমাত্রা বা ক্ষেত্রমাত্রা প্রকাশে সাহায্য করে।
ইতিহাস
টেলিগ্রাফ ও টেলিফোন বর্তনীতে সাংকেতিক অপচয় (Signal loss) পরিমাপ করতে গিয়ে সময়ের বিবর্তনে ডেসিবেল এককটির উৎপত্তি হয়েছে। শুরুতে "মাইলস অব স্ট্যান্ডার্ড কেবল" (এমএসসি) এককের সাহায্যে সাংকেতিক অপচয় হিসেব করা হতো। ১ মাইল দৈর্ঘ্যের আদর্শ টেলিফোন তারে প্রতি সেকেন্ডে ৫০০০ রেডিয়ান শক্তি অপচয় হলে একে বলা হতো এক এমএসসি। একজন সাধারণ শ্রোতা যে পরিমাণ প্রবাহ ঘনত্ব হ্রাস শনাক্ত করতে পারেন, এক এমএসসি অনেকটা সে মানেরই কাছাকাছি ছিল। এক্ষেত্রে আদর্শ টেলিফোন তারের সংজ্ঞা ছিল-"প্রতি লুপমাইলে ৮৮ ওহম সুষমভাবে বণ্টিত রোধ ও প্রতি মাইলে ০.০৫৪ শান্ট (তড়িৎ প্রবাহ নির্বিঘ্নে সম্পাদনের জন্য নিম্ন-রোধীয় পথ তৈরি করে দেয় এমন যন্ত্র) ধারকত্ববিশিষ্ট তার।"
১৯২৪ সালে বেল সিস্টেমস টেলিপ্রযুক্তি উপদেষ্টা পর্ষদের কাছ থেকে সবুজসংকেত পাওয়ার পর এমএসসি এককটিকে ট্রান্সমিশন ইউনিট দ্বারা প্রতিস্থাপিত করে। এক এমএসসি=১.০৫৬ ট্রান্সমিশন ইউনিট। ১৯২৮ সালে ট্রান্সমিশন ইউনিট একক-কে ডেসিবেল একক দ্বারা প্রতিস্থাপিত করা হয়।
পাকিস্তান ইন্টারন্যাশনাল এয়ারলাইন্স ফ্লাইট ৮৩০৩
পাকিস্তান ইন্টারন্যাশনাল এয়ারলাইন্স ফ্লাইট ৮৩০৩ ছিল পাকিস্তানের একটি ঘরোয়া যাত্রীবাহী বিমান, যা লাহোরের আল্লামা ইকবাল আন্তর্জাতিক বিমানবন্দর থেকে করাচির জিন্নাহ আন্তর্জাতিক বিমানবন্দর যাত্রী পরিবহন করত। ২০২০ সালের ২২ মে এয়ারবাস এ৩২০ মডেলের বিমানটি করাচির মডেল কলোনি নামক জনবহুল আবাসিক এলাকায় বিধ্বস্ত হয়। উড়োজাহাজটিতে মোট ৯১ জন যাত্রী  এবং ৮ জন ক্রু অবস্থান করছিল। এদের মধ্যে ৯৭ জনই মৃত্যু বরণ করে। বেঁচে যাওয়া দুজন বিমান যাত্রী সহ হতাহতের সংখ্যা কমপক্ষে ১৩ জন।
উড়োজাহাজ
উড়োজাহাজটি ছিল এয়ারবাস এ৩২০-২১৪ মডেলের। ২০০৪ সালে চীনে এটি তৈরি করা হয় এবং চায়না ইস্টার্ন এয়ারলাইন্স এটিকে বি-৬০১৭ নামে ২০০৪ থেকে ২০১৪ সাল পর্যন্ত ব্যবহার করে। তারপর, ২০১৪ সালের ৩১ অক্টোবর পাকিস্তান ইন্টারন্যাশনাল এয়ারলাইন্স এ বিমানটি জিই ক্যাপিটাল অ্যাভিয়েশন সার্ভিসেস'র কাছ থেকে লিজ নেয় এবং "এপি-বিএলডি" হিসেবে রেজিস্ট্রেশন করে।
দুর্ঘটনা
ক্যাপ্টেন সাজ্জাদ গুল চালিত ফ্লাইটটি ২০২০ সালের ২২ মে স্থানীয় সময় দুপুর ২:৪৫ (৯:৪৫ ইউটিসি)-এ ঘনবসতিপূর্ণ মডেল কলোনিতে বিধ্বস্ত হয়। এ সময় বিমানটি তার গন্তব্যস্থল থেকে মাত্র  দূরে ছিল। বলা হচ্ছে, বিমানটি ভূপাতিত হওয়ার আগেই এর ডানায় আগুন লেগে গিয়েছিল। আর, বিমানটি আবাসিক এলাকায় পতিত হওয়ায় সেখানকার অনেকগুলো ভবন ক্ষতিগ্রস্ত হয়েছিল, এমনকি কয়েকটিতে আগুন লেগে গিয়েছিল।
কেলেবেয়িন রুইয়াস
কেলেবেয়িন রুইয়াস (Kelebeğin Rüyası; ইংরেজি শিরোনাম: The Butterfly's Dream) হচ্ছে ২০১৩ সালে নির্মিত, ইলমায এরদোয়ান কর্তৃক রচিত ও পরিচালিত একটি তুর্কি চলচ্চিত্র। ৮৬তম অ্যাকাডেমি পুরস্কারের জন্য, শ্রেষ্ঠ বিদেশি ভাষার চলচ্চিত্র বিভাগে তুরস্কের নিবেদন ছিল এই চলচ্চিত্রটি   ; তবে চূড়ান্ত তালিকায় এটি স্থান পায়নি।
৪০তম গেন্ট চলচ্চিত্র উৎসবে, "ওয়ার্ল্ড সাউন্ডট্র্যাক পুরস্কার - পাবলিক চয়েস" বিভাগে এই ছবির সংগীত আয়োজনের জন্য রাহমান আলতিন পুরস্কৃত হন।
পটভূমি
ছায়াছবির কাহিনী শুরু হয় তুরস্কের শহর যংগুলদাক-এ, ১৯৪১ সালে। দুই তরুণ কবি, মুযাফ্‌ফার তাইয়্যিপ উস্‌লু (কিভানচ্‌ তাৎলিতু) এবং রুশ্‌তু ওনুর (মের্ত ফিরাৎ), নব্য আধুনিকায়িত এই খনির শহরে তাদের সরকারি চাকরিজীবন চালিয়ে যাচ্ছে। তারা একসাথে চিত্রকলা, সাহিত্য এবং প্রধানত কাব্য নিয়েই পড়ে থাকে। তাদের স্বপ্ন প্রজাপতি হয়ে আকাশে উড়ে বেড়ানো, বিখ্যাত কবি হওয়া। একদিকে যখন নতুন এই প্রজাতন্ত্র নিজের পায়ে দাঁড়াতে শিখছে, অন্যদিকে, ঐ একই সময়ে ইউরোপ দ্বিতীয় বিশ্বযুদ্ধ প্রত্যক্ষ করছে। যে সমাজে তখনো কাব্য ও চিত্রকলা পরিণতি লাভ করতে পারেনি, সেখানে যক্ষ্মাক্রান্ত এই নবীন দুই কবি সমাজের সর্বস্তরের মানুষকে কাব্যপ্রেম শেখানোর চেষ্টা করছে। তারা সুযান ওযসয় (বেল্‌চিম বিল্‌গিন) নামক অপরূপা সুন্দরী একটি মেয়ের দেখা পায়, এবং নিজেদের মধ্যে কবিতা লেখা নিয়ে একটি বাজি ধরে। তাদের দু'জনের মধ্যে যার কবিতা মেয়েটি পছন্দ করবে, সে-ই হবে বিজয়ী। রুশ্‌তু'র কবিতা পছন্দ হয় সুযানের, কিন্তু মুযাফ্‌ফার জিতে নেয় তার হৃদয়। মুযাফ্‌ফার সুযানের প্রেমে পড়ে যায়। সুযান, যে তখনো মাধ্যমিকের ছাত্রী, সে তার পরিবারের আপত্তি স্বত্বেও এই দু'জনের ঘনিষ্ঠ বন্ধু হয়ে ওঠে। কিন্তু চল্লিশের দশকের মহামারী যক্ষ্মায় এই দুই তরুণ কবির স্বাস্থ্য ক্রমেই বিপন্ন হয়ে হতে থাকে। মুযাফ্‌ফার ও রুশ্‌তু - উভয়ই যক্ষ্মায় ভুগতে থাকে। রুশ্‌তু খুব অসুস্থ হয়ে পড়লে তাকে হাসপাতালে ভর্তি করা হয়। সেখানে মেদিহা সেসিয (ফারাহ্‌ যেয়নেপ আবদুল্লাহ্‌) নামের একটি মেয়ের সাথে তার পরিচয় হয়, যে নিজেও অসুস্থতায় ভুগছিল। রুশ্‌তু মেয়েটির প্রতি দুর্বল হয়ে পড়ে।
সারসংক্ষেপ
ফেব্রুয়ারি ২০১৩ সালে মুক্তিলাভের পর, পরিচালক ইলমায এরদোয়ানের চলচ্চিত্র কেলেবেয়িন রুইয়াস (Kelebeğin Rüyası; ইংরেজি: The Butterfly's Dream), তুর্কি সংস্কৃতি ও পর্যটন মন্ত্রী ওমার চেলিকাস কর্তৃক, অ্যাকাডেমি পুরস্কার ২০১৪ তে তুরস্ক থেকে মনোনয়নপ্রত্যাশী চলচ্চিত্র হিসেবে নির্বাচিত হয়। ছবির কাহিনী ১৯৪০-এর দশকের গোড়ার দিকের তুরস্কের, দুই ঘনিষ্ঠ বন্ধু রুশ্‌তু ওনুর এবং মুযাফ্‌ফার তাইয়্যিপ উস্‌লু-কে কেন্দ্র করে। তারা গারিপ আন্দোলনের সদস্য (অদ্ভুত, দরিদ্র, অবহেলিত অর্থে গারিপ শব্দটি ব্যবহৃত হয়ে থাকে)। তারা কবিতা লিখে জীবিকা নির্বাহ করে, সেটাও এমন এক সময়ে যখন বিশ্বজুড়ে পুরোদমে দ্বিতীয় বিশ্বযুদ্ধের দামামা বাজছে। কাহিনীর মোড় হঠাৎ করে ঘুরে যায় যখন দুই তরুণ কবিই প্রেমে পড়ে যায়; সামাজিক শ্রেণিভেদ, ধর্মীয় বাধা তাদের জীবনকে বদলে দেয়, বিপন্ন হয়ে ওঠে তাদের ভালবাসা, বন্ধুত্ব এবং পেশা।
কুশীলব
মুযাফ্‌ফার তাইয়্যিপ উস্‌লু - কিভানচ্‌ তাৎলিতু (Kıvanç Tatlıtuğ)
সুযান ওয্‌সয় - বেল্‌চিম বিল্‌গিন (Belçim Bilgin)
মেদিহা সেসিয - ফারাহ্‌ যেয়নেপ আবদুল্লাহ্‌ (Farah Zeynep Abdullah)
বেহ্‌চেৎ নেজাতিগিল - ইলমায এরদোয়ান (Yılmaz Erdoğan)
যিক্‌রি ওয্‌সয় - আহমেৎ মুমতায তায়লান (Ahmet Mümtaz Taylan)
ইসমাইল উস্‌লু - তানের বির্সাল (Taner Birsel)
হাস্তা - সেল্‌মান উন্‌লুসয় (Selman Ünlüsoy)
কেনান - মুজাহিদ আভ্‌জি (Mücahit Avci)
চিকিৎসক - আল্পার বায়দার (Alper Baydar)
ভারতের ধর্মবিশ্বাস
thumb|120px|[[গৌতম বুদ্ধ|গৌতম বুদ্ধের মূর্তি, তাওয়াং]] thumb|120px|[[শিব মূর্তি, বেঙ্গালুরু]] thumb|120px|[[জৈনধর্ম|জৈন দেবতা বাহুবলী, কর্ণাটক]]
ভারতের জনসংখ্যার প্রায় ৮৫% হিন্দু সনাতন ধর্ম। দ্বিতীয় বৃহত্তম ধর্মীয় সম্প্রদায় ইসলাম জনসংখ্যার প্রায় ১২%। অন্যান্য ধর্মের প্রতি হিন্দু ধর্মের বদান্যতা লক্ষ্য করে জন হার্ডন লিখেছেন, “যদিও সাম্প্রতিক হিন্দুধর্মের সর্বাপেক্ষা লক্ষ্যনীয় বৈশিষ্ট্য হল এর অ-হিন্দু রাষ্ট্র প্রতিষ্ঠা, যেখানে সব ধর্মই সমান;...”
দেশজ অন্যান্য ভারতীয় ধর্ম হল বৌদ্ধধর্ম, জৈনধর্ম ও শিখধর্ম। প্রাচীন ভারতে দুই প্রকার দার্শনিক ভাবধারা লক্ষিত হত; যথা – শ্রমণ ধর্ম ও বৈদিক ধর্ম। এই সমান্তরাল ভাবধারাদুটি সহস্রাধিক বছর ধরে একত্রে অবস্থান করেছিল। বৌদ্ধধর্ম ও জৈনধর্ম উভয়েই ছিল শ্রমণ প্রথার প্রবহমান ঐতিহ্য। অন্যদিকে আধুনিক হিন্দুধর্ম বৈদিক ধর্ম থেকে উদ্ভূত। এই সহাবস্থানকারী ধর্মবিশ্বাসগুলি পরস্পর দ্বারা প্রভাবিতও হয়েছিল।
ভারতের জনসংখ্যার দুই শতাংশ মানুষ খ্রিষ্টধর্মাবলম্বী। জরথুস্ট্রবাদ ও ইহুদি ধর্ম ভারতে এক অতি প্রাচীন ইতিহাসের অধিকারী। ভারতে সহস্রাধিক জরথুস্ট্রবাদী ও ইহুদি দেখা যায়।
কুয়েতের সাধারণ নির্বাচন, ১৯৯৯
১৯৯৯ সালের ৪ জুলাই কুয়েতে সাধারণ নির্বাচন অনুষ্ঠিত হয়। মোট ২৮৮ জন প্রার্থী নির্বাচনে প্রতিদ্বন্দ্বিতা করেছিল, যা দেখেছিল সরকার সমর্থক প্রার্থী এবং ধর্মনিরপেক্ষ বিরোধী প্রার্থীরা সংসদের দুটি বৃহত্তম ব্লক হিসেবে আবির্ভূত হয়েছে। ভোটার উপস্থিতি ছিল ৮৩%।
চণ্ডীগড় রাজধানী অঞ্চল
সংজ্ঞা
চণ্ডীগড় রাজধানী অঞ্চলের অংশ হতে পারে এমন শহর, নগর ও এলাকাসমূহের মোট জনসংখ্যা ১৭,৫৮,৬৫৩ জন এবং তাদের শহর অনুসারে জনসংখ্যা হল:
সামগ্রিকভাবে চণ্ডীগড় (ইউটি), মোহালি জেলা (পাঞ্জাব) ও পাঁচকুলা জেলা (হরিয়ানা) সিসিআর-এর অংশ।
সিকান্দর পাশা জামাত
সিকান্দর পাশা জামাত ( İskenderpaşa Cemaati ইস্কেন্দেরপাশা জেমাতি) তুরস্কের নকশবন্দী-খালেদী তরিকার একটি শাখা।
ইতিহাস
সিকান্দর পাশা জামাতটি প্রথম মুহম্মদ জাহেদ কোৎকু (১৮৯৭-১৯৮০) দ্বারা প্রতিষ্ঠিত হয়েছিল যখন তিনি ইস্তাম্বুলের ফাতেহ জেলার সিকান্দর পাশা মসজিদের ইমাম হিসাবে নিযুক্ত হন, যা ওছমানী সুলতান দোসরা বায়েজীদের উজিরে আজম সিকান্দর পাশা দ্বারা নির্মিত হয়েছিল। কোৎকুর ইন্তেকালের পর জামাতের নেতা হলেন মাহমূদ আসাদ জোশান। তারপর, জোশানের সাহেবজাদা মুহররম নূরুদ্দীন জোশান এই জামাতের নেতা হন।
উল্লেখযোগ্য সদস্য
এই সম্প্রদায়ের অনেক বিশিষ্ট সদস্য রয়েছে:
বোধিরুচি
বোধিরুচি (খ্রিস্টীয় ষষ্ঠ শতাব্দী) ছিলেন উত্তর ভারতের এক বৌদ্ধ ভিক্ষু। তিনি চীনের লুয়োয়াং অঞ্চলে ধর্মপ্রচার করেছিলেন। তাঁর অনূদিত ৩৯টি গ্রন্থের অন্যতম ছিল ভাষ্য সহ দশভূমিকা সূত্র ও ভাষ্য সহ অমিতাভ সূত্র। বোধিরুচিকে দশভূমিকা  সম্প্রদায়ের কুলপতি গণ্য করা হয়। এই সম্প্রদায়ের প্রধান অধীত গ্রন্থটি ছিল দশভূমিকা সূত্র। তবে খ্রিস্টীয় অষ্টম শতাব্দীতে মহারত্নকূট সূত্রের অনুবাদক বোধিরুচি ইনি নন।
কুয়েতের সাধারণ নির্বাচন, ২০০৩
জাতীয় পরিষদের ৫০ জন সদস্য নির্বাচনের জন্য ৫ জুলাই ২০০৩ তারিখে কুয়েতে সাধারণ নির্বাচন অনুষ্ঠিত হয়। দেশে রাজনৈতিক দল অবৈধ হওয়ায় সব প্রার্থীই স্বতন্ত্র হিসেবে দাঁড়িয়েছেন।
ফলাফল
নির্বাচিত সদস্যদের মধ্যে ২৬ জনকে সরকার সমর্থক ও স্বতন্ত্র হিসেবে চিহ্নিত করা হয়েছে। তিনজন উদারপন্থী এবং ২১ জন ইসলামপন্থী (সুন্নি ও শিয়া)।
মুম্বইকর
মুম্বইকর হলো একটি আসন্ন ভারতীয় হিন্দি ভাষার অ্যাকশন থ্রিলার চলচ্চিত্র, যেটি পরিচালনা করেছেন সন্তোষ সিভান। এটি লোকেশ কনকরাজ পরিচালিত ২০১৭ সালের তামিল চলচ্চিত্র মানাগারাম-এর পুনর্নির্মাণ। চলচ্চিত্রটিতে অভিনয় করেছেন বিক্রান্ত ম্যাসি, বিজয় সেতুপতি, তানিয়া মানিকতলা, হৃদু হারুন, সঞ্জয় মিশ্র, রণবীর শৌরি এবং শচীন খেদেকর।     চলচ্চিত্রটিতে অভিনয়ের মাধ্যমে বিজয় সেথুপতি বলিউডে অভিষেক করবেন।
নির্মাণ
১ জানুয়ারী ২০২১-এ চলচ্চিত্রটির আনুষ্ঠানিক ঘোষণা করা হয়েছিল এবং চলচ্চিত্রটির প্রধান চিত্রগ্রহণ ১০ জানুয়ারী ২০২১-এ শুরু হয়েছিল।
কামিনী জয়সওয়াল
কামিনী জয়সওয়াল হলেন একজন ভারতীয় আইনজীবী যিনি ভারতের সুপ্রিম কোর্টে অনুশীলন করছেন। তিনি প্রশান্ত ভূষণের সাথে ২জি মামলায় সুপ্রিম কোর্টে এনজিও সেন্টার ফর পাবলিক ইন্টারেস্ট লিটিগেশন (সিপিআইএল) দ্বারা দায়ের করা পিআইএল-এর জন্য হাজির হন।
জয়সওয়াল বিচার বিভাগীয় জবাবদিহিতা সংক্রান্ত কমিটির সদস্য, যা ভারতের বিশিষ্ট আইনজীবীদের একটি দল, যারা বিচারকদের জবাবদিহিতা উন্নত করতে কাজ করে।
সিরিমাবো বন্দরনায়েকে
রাজনৈতিক জীবন
১৯৪৬ সালে প্রতিষ্ঠিত ইউনাইটেড ন্যাশনাল পার্টি'র (ইউএনপি) প্রতিষ্ঠাকালীন সদস্য ছিলেন তার স্বামী সলোমন। ১৯৪৭ সালে সংসদের নিম্নকক্ষ প্রতিনিধি সভার সদস্য নির্বাচিত হন। এরপর ইউএনপি থেকে সম্পর্ক ছেদ করে শ্রীলঙ্কা ফ্রিডম পার্টি (এসএলএফপি) দলে নেতৃত্ব দেন। ১৯৫৬ সালের সাধারণ নির্বাচনে প্রতিনিধি সভায় এসএলএফপি সংখ্যাগরিষ্ঠ আসন লাভ করে। এরফলে সলোমন প্রধানমন্ত্রী মনোনীত হন। কিন্তু সমাজতান্ত্রিক ও জাতীয়তাবাদী রাজনৈতিক ধারার পরিবর্তন ঘটায় তার সরকারের পতন ঘটে। ২৬ সেপ্টেম্বর, ১৯৫৯ তারিখে এক বৌদ্ধ সন্ন্যাসী কর্তৃক তিনি নিহত হন।
তার হত্যাকাণ্ডের ফলে সরকারে শূন্যতা সৃষ্টি হয়। সম্ভাব্য উত্তরাধিকারী সি. পি. ডি সিলভা গুরুতর অসুস্থ অবস্থায় লন্ডনে চিকিৎসার্থে গমন করলে শিক্ষামন্ত্রী বিজেনন্দ দাহানায়েকে আপদকালীন প্রধানমন্ত্রী মনোনীত হন। অস্থিতিশীল সরকার পদত্যাগ করতে বাধ্য হন ও মার্চ, ১৯৬০ সালের নির্বাচনে এসএলএফপি পরাজিত হয়।
এ সময় সিরিমাভো অগ্রসর হন ও তার স্বামীর দলে নেতৃত্ব দেন। এভাবেই তিনি রাজনীতি অঙ্গনে প্রবেশ করেন। ১৯৬০ সালে এম. পি. ডি জয়সা, জুনিয়র সিনেট থেকে পদত্যাগ করলে সিরিমাভো এসএলএফপি'র পক্ষ থেকে সিনেট সদস্য হন। জুলাই, ১৯৬০ সালের নির্বাচনে দলকে নেতৃত্ব দিয়ে জয়লাভ করান। ২১ জুলাই, ১৯৬০ তারিখে সিনেটর থেকে প্রধানমন্ত্রী হিসেবে শপথ নেন সিরিমাভো। এরফলে তিনি বিশ্বের প্রথম নির্বাচিত মহিলা প্রধানমন্ত্রী হন।
ব্যক্তিগত জীবন
প্রখ্যাত রাদালা পরিবারের সন্তান হিসেবে সিরিমাভো বন্দরনায়েকে জন্মগ্রহণ করেন। চার ভাই ও দুই বোনের মধ্যে তিনি বড় সন্তান ছিলেন। বাবা স্টেট কাউন্সিলের সদস্য ছিলেন। কলম্বোর সেন্ট ব্রিজেট'স কনভেন্টে পড়াশোনা করেন তিনি। ১৯৪০ সালে সলোমন ওয়েস্ট রিজওয়ে ডায়াস বন্দরনায়েকের সাথে বিবাহ-বন্ধনে আবদ্ধ হন। সুনেত্রা, চন্দ্রিকা ও অনুঢ়া নামে তাদের তিন সন্তান ছিল।
প্রায় চল্লিশ বছর রাজনৈতিক জীবনের সাথে সম্পৃক্ত সিরিমাভো ১০ আগস্ট, ২০০০ তারিখে রাজনীতি থেকে দূরে সরে যান। এর ঠিক দুই মাস পর ৮৪ বছর বয়সে হৃদযন্ত্রক্রিয়ায় আক্রান্ত হলে দেহাবসান ঘটে তার।
শেখ নুরুল ইসলাম
শেখ নুরুল ইসলাম হলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০০৯ সালে বসিরহাট লোকসভা কেন্দ্র থেকে সাংসদ হিসেবে নির্বাচিত হয়েছিলেন। তিনি ২০১৬ সালে হাড়োয়া থেকে পশ্চিমবঙ্গ বিধানসভার সদস্য হিসেবে নির্বাচিত হন।
জীবনী
শেখ নুরুল ইসলাম ১৯৬৩ সালের ১১ নভেম্বর জন্মগ্রহণ করেন। তার বাবার নাম শেখ তাপসের আলি ও মায়ের নাম নূরজাহান বিবি। তিনি খোরকি সিনিয়র মাদ্রাসায় পড়াশোনা করেছেন।
শেখ নুরুল ইসলাম ২০০৯ সালে বসিরহাট লোকসভা কেন্দ্রের সাংসদ হিসেবে নির্বাচিত হয়েছিলেন। কিন্তু, ২০১৪ সালে জঙ্গিপুর লোকসভা কেন্দ্র থেকে লড়ে পরাজিত হয়েছিলেন তিনি। এরপর, ২০১৬ সালে তিনি পশ্চিমবঙ্গ বিধানসভায় হাড়োয়া বিধানসভা কেন্দ্রের বিধায়ক হিসেবে নির্বাচিত হন।
শেখ নুরুল ইসলাম ১৯৮৩ সালের ৭ ডিসেম্বর রাসিদা বেগমের সাথে বিবাহবন্ধনে আবদ্ধ হন। তাদের চারটি পুত্রসন্তান আছে।
চিশতী
চিশতী হলো আফগানিস্তান, বাংলাদেশ, পাকিস্তান এবং ভারতের একটি পারিবারিক নাম। পারিবারিক নামটি চিশতিয়া তরিকার সুফি খাজা মইনুদ্দিন চিশতীর বংশকে ইঙ্গিত দেয়।
এই নামটি কখনোও কখনোও “চিশতি” হিসেবেও বানান করা হয়।
সীতা উপনিষদ
এই উপনিষদটি এই দাবির জন্য উল্লেখযোগ্য যে মহাজাগতিক হল আত্মা এর সচেতনতা এবং আত্ম-উপলব্ধি উদ্ভূত হয় বিচার (নিজের মধ্যে অনুসন্ধান) এবং সমাধি, ধ্যানের চূড়ান্ত পর্যায়।
ইতিহাস
সীতা উপনিষদ যে রচয়িতা এবং কত শতাব্দীতে রচিত হয়েছিল তা অজানা। পাঠ্যটি সম্ভবত অন্যান্য শাক্ত উপনিষদের মতো একই সময়ে, ১২-১৫ শতাব্দীর মধ্যবর্তী সময়ে রচিত হয়েছিল। যদিও এই লেখাটি তুলনামূলকভাবে দেরীতে এসেছে, দেবী হিসেবে সীতাকে খ্রিস্টপূর্ব ১ম সহস্রাব্দের হিন্দু গ্রন্থ ও মহাকাব্য রামায়ণে খুঁজে পাওয়া যায়।
এই পাঠের পাণ্ডুলিপিগুলিকে সীতোপনিষদ নামেও পাওয়া যায়। মুক্তিকা সূত্রের ১০৮টি উপনিষদের তেলেগু ভাষার সংকলনে, রাম দ্বারা হনুমানকে বর্ণিত, এটি ৪৫ নম্বরে তালিকাভুক্ত করা হয়েছে।
বিষয়বস্ত
উপনিষদের একটি অধ্যায়ে ৩৭টি শ্লোক রয়েছে এবং এটি প্রজাপতি ও দেবতাদের মধ্যে বক্তৃতা হিসাবে বর্ণনা করা হয়েছে, "সীতা কে? তার প্রকৃতি কী?" সম্পর্কে আগ্রহী।
প্রজাপতি সীতাকে আদি প্রকৃতি হিসাবে বর্ণনা করেছেন। তিনি লক্ষ্মী ও বিষ্ণুর শক্তি এর মতোই পাঠ্যটিকে দাবি করেন। পাঠ্যটি যজুর্বেদের বাজসনেয়ী সংহিতায় স্তোত্রের টুকরো উল্লেখ করে এবং ব্যবহার করে, দেবীকে সর্বদা "ইচ্ছা, কর্ম ও জ্ঞান" হিসাবে প্রকাশ করার জন্য দাবি করে যা মহাবিশ্বের পরিবর্তনকে চালিত করে,  যেখানে সবকিছু, অভিজ্ঞতাগতভাবে পর্যবেক্ষণ করা হয় এবং অতীন্দ্রিয় বাস্তবতা, হয়তার সত্তার প্রকাশ।
সীতা হল সৃষ্টির সমস্ত, ভাল ও খারাপ, সমস্ত দেবতা ও অসুর, কারণ ও প্রভাব, উপাদান ও আধ্যাত্মিক, গুণ ও সৌন্দর্য। তার গুণের মধ্যে রয়েছে পরিবর্তিত বাস্তবতা (মায়া, আধিভৌতিক বিভ্রম), এবং এক সেকেন্ড ছাড়া অপরিবর্তনীয় বাস্তবতা (ব্রহ্ম, আধিভৌতিক ধ্রুবক)। সে পরিবর্তন থেকে মুক্ত। তার কোন দাগ নেই। তিনি চারটি বেদের কণ্ঠস্বর প্রতিনিধিত্ব করেন, যে পাঠ্যটি ঋগ্বেদের ২১টি দর্শন, যজুর্বেদের ১০৯টি দর্শন, সামবেদের ১০০০টি দর্শন এবং অথর্ববেদের ৪০টি দর্শন থেকে এসেছে। তিনি নীতিশাস্ত্র, ঐতিহ্য, আইন, কিংবদন্তি, এবং পাঁচটি ছোট বেদ, পাঠটিকে জোর দিয়েছিলেন, এগুলোকে স্থাপত্য, তীরন্দাজ, সঙ্গীত, চিকিৎসা ও দৈবীক (দেবত্ব) হিসাবে নামকরণ করেছেন। তিনি সমগ্র বিশ্বের ভিত্তি, ব্রহ্মা, বিষ্ণু ও শিবের সমন্বয়ে গঠিত, এবং তিনি হলেন আত্মা (অন্তঃস্ব, আত্মা) যে সমস্ত জীবের মধ্যে বাস করে।
তার নাম সীতা, প্রণব বা "ওঁ" বোঝায়, এবং তিনি হলেন মহাবিশ্বের প্রথম কারণ। তাঁর নামের প্রতিটি অক্ষর নির্দিষ্ট অর্থ আছে জোর দিয়ে, পাঠ্য তারপর তার নামের জন্য লোক ব্যুৎপত্তি প্রস্তাব করে। "স" নির্দেশ করে সত্য বা চিরন্তন সত্য, "ী" বোঝায় মায়া বা মায়াকে অপরিবর্তিত আকারে, এবং "তা" বোঝায় ব্রহ্মের সাথে যুক্ত বাক দেবী।